SVEUČILIŠTE U DUBROVNIKU

UNIVERSITAS STUDIORUM RAGUSINA

PRAVILNIK

O DODJELJIVANJU KATEGORIJE „A“ DRŽAVNIH STIPENDIJA REDOVITIM STUDENTIMA SVEUČILIŠTA U DUBROVNIKU

Dubrovnik, siječanj 2014.

Na temelju članka 59. stavka 2. točke 11. Zakona o znanstvenoj djelatnosti i visokom obrazovanju („Narodne novine“, br.: 123/03., 198/03., 105/04., 174/04., 2/07. - Odluka UsRH, 46/07., 45/09., 63/11., 94/13. i 139/13.) i članka 60. Statuta Sveučilišta u Dubrovniku, Senat Sveučilišta u Dubrovniku na 109. sjednici, održanoj 28. siječnja 2014., donio je

PRAVILNIK

O DODJELJIVANJU KATEGORIJE „A“ DRŽAVNIH STIPENDIJA REDOVITIM STUDENTIMA SVEUČILIŠTA U DUBROVNIKU

UVODNA ODREDBA

Članak 1.

(1) Sukladno dogovoru na Rektorskom zbor iz srpnja 2013. godine, Ministarstvo znanosti, obrazovanja i sporta Republike Hrvatske donijelo je odluku da se dosadašnja kategorija „A“ državnih stipendija, koja je namijenjena izvrsnim studentima, prenese u potpunosti u nadležnost sveučilišta, veleučilišta i visokih škola, a Ministarstvo zadržava u svojoj nadležnosti sljedeće kategorije stipendija: „E“ kategoriju državne stipendije (za studente sa slabijim socio-ekonomskim ststusom), stipendiju „D1“ kategorije (obveza na temelju odredbi Zakona o zaštiti vojnih i civilnih invalida rata, kao i djece mirnodopskih vojnih i civilnih invalida rata) i „P“ kategoriju (za studente s invaliditetom na poslijediplomskim studijima).

OPĆE ODREDBE

Članak 2.

(1) Pravilnikom o dodjeljivanju kategorije „A“ državnih stupendija redovitim studentima Sveučilišta u Dubrovniku (u daljnjem tekstu: Pravilnik) propisuju se uvjeti i način dodjeljivanja kategorije „A“ državnih stipendija redovitim studentima Sveučilišta u Dubrovniku.

Članak 2.

(1) Za dodjelu kategorije „A“ državnih stipendija natjecati se mogu, pod uvjetima određenim ovim Pravilnikom, redoviti studenti hrvatski državljani koji su upisani na Sveučilište u Dubrovniku na preddiplomskim sveučilišnim studijima i/ili diplomskim sveučilišnim studijima (u daljnjem tekstu: studenti)

Članak 3.

(1) Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski spol.

IZNOS kategorije „A“ DRŽAVNE STIPENDIJE

Članak 4.

(1) Godišnji broj stipendija i visinu iznosa kategorije „A“ državne stipendije na Sveučilištu u Dubrovniku, sukladno osiguranim sredstvima u Državnome proračunu Republike Hrvatske, određuje Senat na prijedlog rektora.

(2) Kategorije „A“ državne stipendije isplaćuju se u mjesečnim obrocima za razdoblje od 1. siječnja do zaključno s 30. rujna tekuće kalendarske godine, sukladno osiguranim sredstvima u Državnome proračunu Republike Hrvatske.

UVJETI ZA DODJELU kategorije „A“ DRŽAVNE STIPENDIJE

Članak 5.

(1) Kategorija „A“ državne stipendije dodjeljuju se, prema odvojenim rang listama, na razini:

1. Sveučilišta - za redovite studente preddiplomskih sveučilišnih studija koji su upisali prvu godinu preddiplomskih sveučilišnih studija,
2. Sveučilišnoga odjela – za redovite studente preddiplomskih sveučilišnih studija i/ili diplomskih sveučilišnih studija koji se izvode na tom odjelu,

Opći uvjeti

Članak 6.

(1) Za dodjelu kategorije „A“ državne stipendije mogu se natjecati studenti koji ispunjavaju sljedeće opće uvjete:

1. da su hrvatski državljani, što se dokazuje preslikom jedne od sljedećih javnih isprava: domovnice, rješenja o stjecanju hrvatskoga državljanstva, putovnice (na stranici sa slikom) ili obje strane osobne iskaznice;
2. da imaju status redovitoga studenta na preddiplomskim sveučilišnim studijima i/ili diplomskim sveučilišnim studijima Sveučilišta u Dubrovniku, što se dokazuje prijavnim obrascem kojega ovjerava Sveučilište;
3. da svladavaju upisani studij bez ponavljanja godine;

Posebni uvjeti

Članak 7.

(1) Pored općih uvjeta iz članka 5. ovog Pravilnika studenti koji se natječu za dodjelu kategorije „A“ državne stipendije moraju ispunjavati i sljedeći posebni uvjet:

* da po težinskoj prosječnoj ocjeni položenih ispita spadaju među 10% najboljih studenata na svojoj godini studija na svojem odjelu, odnosno, ako su upisali prvu godinu preddiplomskog studija da spadaju među 10% najbolje plasiranih studenata u razredbenom postupku ili da su oslobođeni razredbenog postupka.

Članak 8.

(1) Ako dva ili više studenta ostvare isti broj bodova, prednost pri dodjeli kategorije „A“ državne stipendije imat će studenti koji imaju niži prihod po članu kućanstva.

Članak 9.

(1) Za dodjelu kategorije „A“ državne stipendije ne mogu se natjecati studenti:

1. koji su stekli manje od 45 ECTS bodova u prethodnoj akademskoj godini;
2. koji su na tom studijskom programu ukupno stekli broj ECTS bodova koji podijeljen s brojem upisanih akademskih godina iznosi manje od 45;
3. koji su u akademskoj godini prijave na natječaj po drugi put u statusu redovitog studenta upisali prvu godinu studija na istoj razini studija;
4. koji su dva puta mijenjali i stoga tri puta u statusu redovitog studenta upisivali studijski program na istoj razini studija.

(2) U uvjete iz stavka 1. ovog članka ne računaju se godine studija u kojima je student imao upisano mirovanje obveza studenta.

(3) Na natječaj za dodjelu kategorije „A“ državne stipendije ne mogu se prijaviti studenti koji imaju prekid studija na tom studijskom programu, osim slučajeva mirovanja obveza studenta.

(4) Na natječaj za dodjelu kategorije „A“ državne stipendije ne mogu se prijaviti studenti koji imaju upisano mirovanje obveza studenta u godini u kojoj se provodi natječaj.

PROVEDBA NATJEČAJA ZA DODJELU kategorije „A“ DRŽAVNIH STIPENDIJA

Članak 10.

(1) Kategorije „A“ državne stipendije dodjeljuju se na temelju provedenoga javnog natječaja.

(2) Javni natječaj za dodjelu kategorije „A“ državnih stipendija raspisuje Senat sukladno osiguranim sredstvima u Državnome proračunu Republike Hrvatske, jedan put godišnje, za svaku novu akademsku godinu.

(3) Natječaj za dodjelu kategorije „A“ državnih stipendija provode povjerenstva za provedbu javnoga natječaja za dodjelu kategorije „A“ na razini sveučilišnih odjela i Povjerenstvo za dodjelu kategorije „A“ državnih stipendija na razini Sveučilišta.

(4) Povjerenstva za provedbu javnoga natječaja za dodjelu kategorije „A“ na razini sveučilišnih odjela imenuju stručna vijeća odjela na prijedlog pročelnika sveučilišnih odjela.

(5) Povjerenstvo za dodjelu kategorije „A“ državnih stipendija na razini Sveučilišta imenuje Senat, na prijedlog rektora.

(6) Povjerenstva iz stavaka 4. i 5. ovog članka imaju po tri člana, od kojih je jedan predstavnik studenata.

Članak 11.

(1) Tekst natječaja za dodjelu kategorije „A“ državnih stipendija objavljuje se na internetskoj stranici Sveučilišta u Dubrovniku i na oglasnim pločama sveučilišnih odjela.

(2) Prijave za dodjelu kategorije „A“ državnih stipendija podnose se u tajništva sveučilišnih odjela.

 (3) Prijave se smatraju valjanima ako su podnesene pravodobno s potpunom dokumentacijom u propisanome roku koji je naveden u natječaju.

(4) Prijave s s nepotpunom dokumentacijom ili prijave koje ne budu podnesene u propisanome roku, neće se razmatrati.

(5) Dopuna dokumentacije kao prilog prijavi pristigla izvan utvrđenoga roka za podnošenje prijava neće se razmatrati.

(6) Dostavljena dokumentacija ne vraća se podnositelju prijave.

Članak 12.

(1) Nakon isteka roka za podnošenje prijava na javni natječaj za dodjelu kategorije „A“ državnih stipendija te razmatranja svih potpunih i pravodobnih prijava, Povjerenstvo za provedbu natječaja za dodjelu kategorije „A“ državnih stipendija na temelju kriterija natječaja utvrđuje prijedlog rang-liste.

Članak 13.

(1) S ciljem osiguranja transparentnosti postupka, rang-lista studenata koji su ostvarili pravo na državnu stipendiju objavljuje se na internetskoj stranici Sveučilišta.

(2) Rang-lista iz stavka 1. ovog članka sadrži sljedeće podatke: ime i prezime studenta, ime jednog roditelja, datum rođenja, naziv sveučilišnog odjela, naziv preddiplomskoga sveučilišnog studija ili diplomskoga sveučilišnog studija, godina upisa na Sveučilište u Dubrovniku, ukupan broj ostvarenih bodova.

(3) U roku od osam dana od dana objavljivanja rang liste studenti pristupnici kojima nije dodijeljena stipendija mogu podnijeti pisani prigovor Senatu.

(4) Senat razmatra prigovore zaprimljene u roku te donosi odluku o prihvaćanju ili o odbijanju prigovora i utvrđuje konačnu listu dobitnika kategorije „A“ državne stipendije.

ODLUKA O DODJELI kategorijE „a“ DRŽAVNE STIPENDIJE

Članak 14.

(1) Odluku o dodjeli državnih stipendija donosi rektor na temelju konačne liste dobitnika kategorije „A“ državne stipendije iz stavka 4. članka 13. ovoga Pravilnika. Sastavni dio Odluke je konačna rang lista studenata koji su ostvarili pravo na kategoriju „A“ državne stipendije.

(2) Sa svakim studentom kojem je na temelju odluke iz stavka 1. ovog članka dodijeljena kategorije „A“ državna stipendija Sveučilište u Dubrovniku sklapa ugovor o dodjeli državne stipendije za godinu za koju je raspisan natječaj o dodjeljivanju državnih stipendija, a kojim se reguliraju prava i obveze Sveučilišta i studenta.

(3) Primjer obrasca ugovora o dodjeli kategorije „A“ državne stipendije objavit će se na internetskoj stranici Sveučilišta zajedno s objavom natječaja.

Članak 15.

(1) U vrijeme sklapanja ugovora o dodjeli državne stipendije, kao i za vrijeme trajanja ugovora, student ne može primati niti jednu drugu stipendiju.

(2) Iznimno od stavka 1. ovog članka studenti koji studiraju na visokom učilištu u inozemstvu na istoj razini studija mogu primati drugu stipendiju za razdoblje obavljanja stručne prakse i/ili sudjelovanja u programu mobilnosti i međunarodne razmjene studenata.

(3) Ako se utvrdi da je u vrijeme zaključivanja i trajanja Ugovora o dodjeli državne stipendije student korisnik neke druge stipendije, studentu će se ponuditi mogućnost da uz uvjet obustave druge stipendije dobije državnu stipendiju sukladno Ugovoru o dodjeli državne stipendije.

(4) Ako se utvrdi da je u vrijeme zaključivanja i trajanja Ugovora o dodjeli državne stipendije student korisnik državne stipendije Ministarstva koja je dodijeljena u prethodnim godinama, obustavit će se isplata ranije državne stipendije te će se izvršiti povrat isplaćenih sredstava za razdoblje za koje su zaprimljene dvostruke uplate.

(5) Student koji ne obavijesti Sveučilište u Dubrovniku da je korisnik neke druge stipendije dužan je, za razdoblje u kojem je, pored državne stipendije, primao stipendiju po nekoj drugoj osnovi, vratiti primljeni iznos državne stipendije.

Članak 16.

(1) Novčani iznos državne stipendije isplaćuje se na žiro-račun korisnika stipendije.

PRIJELAZNE I ZAVRŠNE ODREDBE

Članak 17.

(1) Ovaj Pravilnik stupa na snagu osmog dana od dana donošenja.

U Dubrovniku, 28. siječnja 2014.

|  |
| --- |
| Rektoricaprof. dr. sc. Vesna Vrtiprah |
| *Službena zabilješka:**Pravilnik o dodjeljivanju kategorije „A“ državnih stupendija redovitim studentima Sveučilišta u Dubrovniku donijet je 28. siječnja 2014., a stupa na snagu 5. veljače 2014.* *Glavni tajnik Sveučilišta**Dalibor Ivušić, dipl. iur.* |

Broj: 91-4-1/14

U Dubrovniku, 28. siječnja 2014.

Sveučilište u Dubrovniku

Senat

Broj:91-4-2/14

U Dubrovniku, 28. siječnja 2014.

Na temelju članka 59. stavka 2. točke 11. Zakona o znanstvenoj djelatnosti i visokom obrazovanju („Narodne novine“, br.: 123/03., 198/03., 105/04., 174/04., 2/07. - Odluka UsRH, 46/07., 45/09., 63/11., 94/13. i 139/13.), članka 60. Statuta Sveučilišta u Dubrovniku i članka 4. stavka 1. Pravilnika o dodjeljivanju kategorije „A“ državnih stipendija redovitim studentima Sveučilišta u Dubrovniku, Senat Sveučilišta u Dubrovniku na 109. sjednici, održanoj 28. siječnja 2014., donio je

ODLUKU

I.

 U prijedlogu proračuna za Ministarstvo znanosti, obrazovanja i sporta Republike Hrvatske za 2014. godinu nalazi se sljedečća raspodijela sredstava koja su namjenjena pojedinim sveučilištima, odnosno veleučilištima i visokim školama u svrhu planiranja isplate dosadšnjih sveučilišnih stipendija za izvrsne studente (kategorja „A“ državne stipenidije)

„ *Aktivnost A621138 Redovna djelatnost Sveučilišta u Dubrovniku, konto 3721, Naknade građanima i kućanstvima = 149.715,00 kuna“*

II.

 Sredstva u iznosu od 149.715,00\* kuna za kategoriju „A“ državnih stipendija na Sveučilištu u Dubrovniku raspodijeljuju se:

|  |  |  |  |  |
| --- | --- | --- | --- | --- |
| Red.br. | Naziv sveučilišnog odjela | Visina mjesečnog iznosa\*\* | Broj stipendija\*\*\*\* |  |
| 1. | Pomorski odjel | 1.100,00 | 2 | 2.200,00 |
| 2. | Odjel za ekonomiju i poslovnu ekonomiju | 1.100,00 | 2 | 2.200,00 |
| 3. | Odjel za elektrotehniku i računarstvo | 1.100,00 | 2 | 2.200,00 |
| 4. | Odjel za akvakulturu | 1.100,00 | 2 | 2.200,00 |
| 5. | Odjel za komunikologiju | 1.100,00 | 2 | 2.200,00 |
| 6. | Odjel za umjetnost i restauraciju | 1.100,00 | 2 | 2.200,00 |
| 7. | Sveučilište\*\*\* | 1.100,00 | 3 | 3.300,00 |
|  |  |  |  |  |
|  |  |  |  | 16.500,00 |

Napomena za:

\* (račun): 16.500,00 kuna (ukupna mjesečna masa) x 9 mjeseci u 2014. = 148.500,00 kuna. Od osiguranih sredstava ostaje nepotrošenih 1.215,00 kuna

\*\* Neoporezivi iznos stipendija prema Pravilniku o porezu na dohodak = do 1.600,00 kuna

\*\*\* Stipendije na razini Sveučilišta za „brucoše“

\*\*\*\* Po jedna stipendija dodjeljuje se na svakom sveučilišnom odjelu studentima preddiplomskih i diplomskih studija a tri stipendije dodjeljuju se „brucošima“ prema sveukupno najboljim rezultatima u razredbenom postupku na razini Sveučilišta.

III.

 Ako se stipendije ne dodjele Senat može nedodjeljenje stipendije preraspodijeliti drugim odjelima ili Sveučilištu ne mijenjajući namjenu sredstava.

Predsjednica Senata

Rektorica

prof. dr. sc. Vesna Vrtiprah